CELEX: 32009R0689
Language: el
Date: 2009-07-29 00:00:00
Title: Κανονισμός (ΕΚ) αριθ. 689/2009 της Επιτροπής, της 29 Ιουλίου 2009 , για την τροποποίηση του κανονισμού (ΕΚ) αριθ. 329/2007 του Συμβουλίου σχετικά με την επιβολή περιοριστικών μέτρων κατά της Λαϊκής Δημοκρατίας της Κορέας

31.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 199/3
            
         
      ΚΑΝΟΝΙΣΜΌΣ (ΕΚ) αριθ. 689/2009 ΤΗΣ ΕΠΙΤΡΟΠΉΣ
   
   της 29 Ιουλίου 2009
   για την τροποποίηση του κανονισμού (ΕΚ) αριθ. 329/2007 του Συμβουλίου σχετικά με την επιβολή περιοριστικών μέτρων κατά της Λαϊκής Δημοκρατίας της Κορέας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 329/2007 του Συμβουλίου (1) και ιδίως το άρθρο 13 στοιχεία α) και δ),
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 329/2007 περιλαμβάνει τον κατάλογο των ειδών διπλής χρήσης, όπως ορίζονται στον κανονισμό (ΕΚ) αριθ. 1334/2000 του Συμβουλίου, της 22ας Ιουνίου 2000, περί κοινοτικού συστήματος ελέγχου των εξαγωγών ειδών και τεχνολογίας διπλής χρήσης (2) 2, τα οποία θα μπορούσαν να συμβάλουν στα προγράμματα της Βόρειας Κορέας που συνδέονται με τον πυρηνικό τομέα, με άλλα όπλα μαζικής καταστροφής ή με βαλλιστικούς πυραύλους, όπως απεφάνθη η Επιτροπή Κυρώσεων ή το Συμβούλιο Ασφαλείας των Ηνωμένων Εθνών, και στα οποία πρέπει να εφαρμοστούν οι απαγορεύσεις του άρθρου 2 παράγραφοι 1 και 2 του κανονισμού (ΕΚ) αριθ. 329/2007.
            
         
               (2)
            
            
               Στις 16 Ιουλίου 2009, η Επιτροπή Κυρώσεων απεφάνθη ότι οι απαγορεύσεις αυτές πρέπει να εφαρμοστούν σε ορισμένα είδη. Το παράρτημα Ι του κανονισμού (ΕΚ) αριθ. 329/2007 πρέπει, επομένως, να συμπληρωθεί.
            
         
               (3)
            
            
               Σύμφωνα με το άρθρο 6 του κανονισμού (ΕΚ) αριθ. 329/2007, το παράρτημα IV του κανονισμού αυτού πρέπει να απαριθμεί τα πρόσωπα, τις οντότητες και τους φορείς που ορίζει η Επιτροπή Κυρώσεων ή το Συμβούλιο Ασφαλείας των Ηνωμένων Εθνών και των οποίων τα κεφάλαια και οι οικονομικοί πόροι πρέπει να δεσμευθούν.
            
         
               (4)
            
            
               Στις 16 Ιουλίου 2009, η Επιτροπή Κυρώσεων απεφάνθη ότι πρέπει να δεσμευθούν τα κεφάλαια και οι οικονομικοί πόροι ορισμένων φυσικών και νομικών προσώπων, οντοτήτων ή φορέων.
            
         
               (5)
            
            
               Το παράρτημα IV πρέπει, επομένως, να τροποποιηθεί ανάλογα.
            
         
               (6)
            
            
               Ο παρών κανονισμός θα πρέπει να τεθεί αμέσως σε ισχύ ώστε να διασφαλιστεί η αποτελεσματικότητα των μέτρων που προβλέπονται σ’ αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα Ι και IV του κανονισμού (ΕΚ) αριθ. 329/2007 τροποποιούνται σύμφωνα με τα παραρτήματα Ι και II του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουλίου 2009.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 88 της 29.3.2007, σ. 1.
   
      (2)  ΕΕ L 159 της 30.6.2000, σ. 1.
   
      ΠΑΡΑΡΤΗΜΑ Ι
      Το παράρτημα I του κανονισμού (ΕΚ) αριθ. 329/2007 τροποποιείται ως εξής:
      Στον κατάλογο «1.1 Υλικά, χημικές ουσίες, μικροοργανισμοί και τοξίνες», τμήμα 1.1Α Αγαθά, προστίθενται οι ακόλουθες καταχωρίσεις:
      
         
                     «I.1A.058
                  
                  
                     —
                  
                  
                     Γραφίτης, εκτός εκείνου που αναφέρεται στα τμήματα I.0A.012 και I.1A.028, ως εξής:
                     Γραφίτης που προορίζεται, βάσει σχεδιασμού ή προδιαγραφών, για χρήση σε μηχανήματα μορφοποίησης με ηλεκτρική εκκένωση (EDM)
                  
               
                     I.1A.059
                  
                  
                     —
                  
                  
                     “Ινώδη ή νηματώδη υλικά”, εκτός εκείνων που αναφέρονται στα τμήματα I.1A.024 και I.1A.034, ως εξής:
                     “Ινώδη ή νηματώδη υλικά” από π-αραμίδιο (Kevlar® και άλλα τύπου Kevlar®)»
                  
               
   
   
      ΠΑΡΑΡΤΗΜΑ ΙΙ
      Το παράρτημα IV του κανονισμού (ΕΚ) αριθ. 329/2007 τροποποιείται ως εξής:
      
                  1.
               
               
                  Οι ακόλουθες καταχωρίσεις προστίθενται υπό τον τίτλο «Φυσικά πρόσωπα»:
                  
                              α)
                           
                           
                              
                                 Han Yu-ro. Αρμοδιότητα: Διευθυντής της Korea Ryongaksan General Trading Corporation. Άλλες πληροφορίες: συμμετέχει στο πρόγραμμα βαλλιστικών πυραύλων της Λαϊκής Δημοκρατίας της Κορέας.
                           
                        
                              β)
                           
                           
                              
                                 Hwang Sok-hwa. Αρμοδιότητα: Διευθυντής του General Bureau of Atomic Energy (GBAE). Άλλες πληροφορίες: συμμετέχει στο πυρηνικό πρόγραμμα της Λαϊκής Δημοκρατίας της Κορέας ως επικεφαλής του Γραφείου Επιστημονικού Προσανατολισμού του GΒΑΕ· έχει συμμετάσχει στην επιστημονική επιτροπή του Joint Institute for Nuclear Research.
                           
                        
                              γ)
                           
                           
                              
                                 Ri Hong-sop. Έτος γέννησης: 1940. Αρμοδιότητα: πρώην διευθυντής του κέντρου πυρηνικών ερευνών της Yongbyon. Άλλες πληροφορίες: είχε την εποπτεία τριών βασικών εγκαταστάσεων που συμβάλλουν στην παραγωγή πλουτωνίου για στρατιωτική χρήση: της εγκατάστασης παραγωγής του καυσίμου, του πυρηνικού αντιδραστήρας και της εγκατάστασης επανεπεξεργασίας.
                           
                        
                              δ)
                           
                           
                              
                                 Ri Je-son (γνωστός και ως
                                 Ri Che-son). Έτος γέννησης: 1938. Αρμοδιότητα: διευθυντής του General Bureau of Atomic Energy (GBAE), κεντρικού οργανισμού που διευθύνει το πυρηνικό πρόγραμμα της Λαϊκής Δημοκρατίας της Κορέας. Άλλες πληροφορίες: διευκολύνει σειρά πυρηνικών δραστηριοτήτων, καθώς και τη διαχείριση, από μέρους του GBAE, του κέντρου πυρηνικών ερευνών της Yongbyon και της Namchongang Trading Corporation.
                           
                        
                              ε)
                           
                           
                              
                                 Yun Ho-jin (γνωστός και ως
                                 Yun Ho-chin). Ημερομηνία γέννησης: 13.10.1944. Αρμοδιότητα: Διευθυντής της Namchongang Trading Corporation. Άλλες πληροφορίες: επιβλέπει την εισαγωγή προϊόντων αναγκαίων για το πρόγραμμα εμπλουτισμού του ουρανίου.
                           
                        
            
                  2.
               
               
                  Οι ακόλουθες καταχωρίσεις προστίθενται υπό τον τίτλο «Νομικά πρόσωπα, ομάδες και φορείς»:
                  
                              α)
                           
                           
                              General Bureau of Atomic Energy (GBAE: Γενικό Γραφείο Ατομικής Ενέργειας) [γνωστό και ως General Department of Atomic Energy (GDAE)]. Διεύθυνση: Haeudong, Pyongchen District, Pyongyang, Λαϊκή Δημοκρατία της Κορέας. Άλλες πληροφορίες: το GBAE είναι υπεύθυνο για το πυρηνικό πρόγραμμα της Λαϊκής Δημοκρατίας της Κορέας, το οποίο περιλαμβάνει το κέντρο πυρηνικών ερευνών της Yongbyon και τον αντιδραστήρα έρευνας για την παραγωγή πλουτωνίου 5 MWe (25 MWt), καθώς και τις εγκαταστάσεις παραγωγής του καυσίμου και επανεπεξεργασίας. Το GBAE έχει πραγματοποιήσει συνεδριάσεις και συζητήσεις με τον Διεθνή Οργανισμό Ατομικής Ενέργειας σχετικά με τις πυρηνικές δραστηριότητες. Αποτελεί τον πρωταρχικό οργανισμό της Λαϊκής Δημοκρατίας της Κορέας που επιβλέπει τα πυρηνικά προγράμματα, καθώς και τη λειτουργία του Κέντρου Πυρηνικών Ερευνών της Yongbyon.
                           
                        
                              β)
                           
                           
                              Hong Kong Electronics (γνωστή και ως Hong Kong Electronics Kish Co.). Διεύθυνση: Sanaee St., Kish Island, Ιράν. Άλλες πληροφορίες: α) ανήκει στην Tanchon Commercial Bank και την KOMID ή ελέγχεται από τις οντότητες αυτές, ή ενεργεί ή εικάζεται ότι ενεργεί για λογαριασμό τους, β) από το 2007, η Hong Kong Electronics έχει μεταφέρει εκατ. δολάρια κεφαλαίων συνδεόμενων με τη διάδοση πυρηνικών όπλων για λογαριασμό της Tanchon Commercial Bank και της KOMID (αμφότερες ορίστηκαν από την Επιτροπή Κυρώσεων των ΗΕ τον Απρίλιο του 2009). Η Hong Kong Electronics έχει μεσολαβήσει στη μεταφορά κεφαλαίων από το Ιράν στη Λαϊκή Δημοκρατία της Κορέας για λογαριασμό της KOMID.
                           
                        
                              γ)
                           
                           
                              Korea Hyoksin Trading Corporation (γνωστή και ως Korea Hyoksin Export And Import Corporation). Διεύθυνση: Rakwon-dong, Pothonggang District, Pyongyang, Λαϊκή Δημοκρατία της Κορέας. Άλλες πληροφορίες: α) έχει την έδρα της στην Pyongyang, Λαϊκή Δημοκρατία της Κορέας, β) επιχείρηση της Λαϊκής Δημοκρατίας της Κορέας που υπάγεται στην Korea Ryonbong General Corporation (ορίστηκε από την Επιτροπή Κυρώσεων των ΗΕ τον Απρίλιο του 2009) και συμμετέχει στην ανάπτυξη όπλων μαζικής καταστροφής.
                           
                        
                              δ)
                           
                           
                              Korean Tangun Trading Corporation. Άλλες πληροφορίες: α) έχει την έδρα της στην Pyongyang, Λαϊκή Δημοκρατία της Κορέας, β) η Korea Tangun Trading Corporation υπάγεται στη Second Academy of Natural Sciences (Δεύτερη Ακαδημία Φυσικών Επιστημών) της Λαϊκής Δημοκρατίας της Κορέας και είναι κυρίως υπεύθυνη για την αγορά αγαθών και τεχνολογιών που υποστηρίζουν τα προγράμματα έρευνας και ανάπτυξης της Λαϊκής Δημοκρατίας της Κορέας στον αμυντικό τομέα, συμπεριλαμβανομένων, μεταξύ άλλων, όπλων μαζικής καταστροφής και των φορέων τους, καθώς και υλικών που υπόκεινται σε έλεγχο ή σε απαγόρευση δυνάμει των σχετικών πολυμερών καθεστώτων ελέγχου.
                           
                        
                              ε)
                           
                           
                              Namchongang Trading Corporation [γνωστή και ως α) NCG, β) Namchongang Trading, γ) Nam Chon Gang Corporation, δ) Nomchongang Trading Co., ε) Nam Chong Gan Trading Corporation]. Άλλες πληροφορίες: α) έχει την έδρα της στην Pyongyang, Λαϊκή Δημοκρατία της Κορέας, β) η Namchongang είναι εμπορική εταιρεία της Λαϊκής Δημοκρατίας της Κορέας που υπάγεται στο General Bureau of Atomic Energy (GBAE). Η Namchongang ενέχεται στην προμήθεια αντλιών κενού ιαπωνικής καταγωγής που εντοπίστηκαν σε πυρηνική εγκατάσταση της Λαϊκής Δημοκρατίας της Κορέας, καθώς και σε προμήθειες πυρηνικών υλικών συνδεόμενων με γερμανό υπήκοο. Επιπλέον, από τα τέλη της δεκαετίας του 1990, ενέχεται στην αγορά σωλήνων αλουμινίου και άλλου εξοπλισμού κατάλληλου για πρόγραμμα εμπλουτισμού ουρανίου. Ο αντιπρόσωπός της είναι πρώην διπλωμάτης που εκπροσώπησε τη Λαϊκή Δημοκρατία της Κορέας κατά την επιθεώρηση της πυρηνικής εγκατάστασης της Yongbyon που διεξήγαγε το 2007 ο Διεθνής Οργανισμός Ατομικής Ενέργειας (ΔΟΑΕ). Οι δραστηριότητες διάδοσης πυρηνικών όπλων της Namchongang δημιουργούν σοβαρές ανησυχίες, αν ληφθούν υπόψη οι δραστηριότητες διάδοσης της Λαϊκή Δημοκρατία της Κορέας στο παρελθόν.